See, et kahe uue superjõu vahel ei vallandunud otsest sõda, vaid nn külm sõda, oli tingitud uuest tegurist, hirmust tuumasõja ees. Mõlemal vaenupoolel olid relvad, millest  piisanuks maailma mitmekordseks hävitamiseks ning sõja tagajärjed olnuks nii kohutavad, et see oli mõeldamatu. Selle asemel püüdis kumbki pool vastast üle trumbata ja destabiliseerida ning sõltlasriikide võrgustiku ehitamisega suurendada oma poliitilist mõjuvõimu.